SHAMAN-sovellusprojektin 7. viikkopalaveri

Aika: Torstai 17.3.2005 klo 12.15 – 14.00

Paikka: Ag C223.1

Läsnä:

Marko Andersson, 1. sihteeri

Mika Rinkinen, 2. sihteeri

Matti Törmä

Timo Valonen, puheenjohtaja

Jukka-Pekka Santanen

Lassi Paavolainen

Matti Levänen

Tero Toivonen

Sirpa Turjanmäki

Pöytäkirja

Kokouksen avaus

Kokouksen avasi puheenjohtajana toiminut Timo Valonen klo 12.15. Puheenjohtaja pyysi saada nauhoittaa kokouksen käsiteltyjen asioiden myöhäisempää tarkistamista varten. Läsnäolijat hyväksyivät nauhoituksen.

Esityslistan hyväksyminen

Esityslistaan ei esitetty muutoksia.

Päätökset:

Esityslista hyväksyttiin sellaisenaan.

Edellisen viikkopalaverin pöytäkirjan tarkastelu

Pöytäkirjaan ehdotettiin lisättävän maininta, että myös ryhmä-ryhmä -assosiaatiolle on lisättävä elinkaaritieto ja lisäksi salasana-tauluun on liitettävä tieto, milloin salasana on viimeksi vaihdettu.

Päätökset:

Edellisen palaverin pöytäkirja hyväksytään sellaisenaan.

Projektipäällikön tilannekatsaus

Ajankäyttöraporttien tarkastelu

Kenelläkään osallistujista ei ollut huomautettavaa ajankäyttöraporteista.

Projektin tila

Projektipäällikkö Marko Andersson kertoi projektin etenemisestä. Käyttötapausten täydentämistä on jatkettu.Valmistunut vaatimusmäärittely lähetettiin sähköpostilistalle. Tietokantatestejä on jatkettu. Alustavaa luokkarakennetta on pohdittu. Projektipäällikkö on jatkanut projektisuunnitelman korjaamista.

Projektisuunnitelman hyväksyttäminen

Projektisuunnitelma käytiin läpi projektipäällikkö Marko Anderssonin johdolla. Todettiin projektisuunnitelman vaativan vielä korjauksia ja täydennyksiä. Projektiryhmä korjaa havaitut puutteet ja lähettää projektisuunnitelman sähköpostilistalle.

Pohdintaa järjestelmän suunnittelua koskien

Moduulirakenne

Keskusteltiin projektiryhmän esittämästä alustavasta moduulirakenteesta. Tero Toivonen esitti, että esitettyjen luokkien ja tietokannan välissä voisi olla oma luokka, joka toimi yleisenä luokkana tietokannan käsittelyyn. Projektiryhmä lupasi jatkaa moduulirakenteen suunnittelua ja lähettää postilistalle lisätietoa moduulirakenteesta, kun rakenne on suunniteltu pidemmälle. Tässä yhteydessä projektiryhmä mainitsi kaavailemastaan pseudokoodista, joka helpottaisi varsinaisen ohjelmakoodin kirjoitusta.

Cachen käyttö

Välimuistin käytöstä hakujen nopeuttamiseksi keskusteltiin. Todettiin, että tunnuskohtaisten ryhmien käsittely voidaan toteuttaa tehokkaasti suoraan tietokannasta, eikä muistissa taulukon pitämisestä ole varsinaista hyötyä.

Muut esille tulleet asiat

Matti Levänen kysyi onko tietokannasta olemassa ER-kaaviota ja taulujen kuvauksia ja olisiko niitä mahdollista nähdä. Projektiryhmä lupasi lähettää kaaviot sähköpostilistalle.

Sovitaan seuraavan palaverin aika ja paikka

Seuraava viikkopalaveri pidetään pääsiäisen vuoksi vasta torstaina 31.3, klo 12.15 projektitilassa Ag C223.1.

Kokouksen päättäminen

Puheenjohtaja päätti kokouksen klo 14.00

Tehtävät

Projektiryhmä lähettää korjatun projektisuunnitelman sähköpostilistalle.

Projektiryhmä lähettää tietokannan ER-kaavion sähköpostilistalle.

Projektiryhmä jatkaa tietokantatestejä.

Projektiryhmä lähettää sähköpostilistalle tietoja moduulirakenteesta.

Jyväskylän yliopisto Tietotekniikan laitos SHAMAN-projekti	22.03.2005

3/3

SHAMAN-sovellusprojektin 7. viikkopalaveri

tevaultti

1995-11-21T17:41:00